Document ID: /roh_data/filtered/fineweb-2-filterrobots_roh.jsonl.gz/50826

En vischinanza da la staziun ha dumengia suentermezdi piglià fieu ina chasa da pliras famiglias. Curt avant las 14:00 ha la centrala operativa survegnì l'annunzia ch'i brischia en l'abitaziun da la telefonadra. Ella ha entant pudì bandunar la chasa da trais auzadas senza blessuras.
Ils pumpiers da Glion han survegnì sustegn dals pumpiers da Flem cun ina stgala girabla. Per pudair stizzar il fieu dal tut han ils pumpiers stuì prender davent il tetg cun agid d'ina crana.
Co ch'igl è vegnì tar il fieu n'è anc betg enconuschent.